CELEX: 62008CA0028
Language: et
Date: 2010-06-29 00:00:00
Title: Kohtuasi C-28/08 P: Euroopa Kohtu (suurkoda) 29. juuni 2010 . aasta otsus — Euroopa Komisjon versus Bavarian Lager Co.Ltd, Euroopa andmekaitseinspektor (Apellatsioonkaebus — Juurdepääs institutsioonide dokumentidele — Liikmesriigi kohustuste rikkumise menetluse raames toimunud koosoleku dokument — Isikuandmete kaitse — Määrus (EÜ) nr 45/2001 — Määrus (EÜ) nr 1049/2001)

28.8.2010   
            
            
               ET
            
            
               Euroopa Liidu Teataja
            
            
               C 234/3
            
         Euroopa Kohtu (suurkoda) 29. juuni 2010. aasta otsus — Euroopa Komisjon versus Bavarian Lager Co.Ltd, Euroopa andmekaitseinspektor
   (Kohtuasi C-28/08 P) (1)
   
   (Apellatsioonkaebus - Juurdepääs institutsioonide dokumentidele - Liikmesriigi kohustuste rikkumise menetluse raames toimunud koosoleku dokument - Isikuandmete kaitse - Määrus (EÜ) nr 45/2001 - Määrus (EÜ) nr 1049/2001)
   2010/C 234/04
   Kohtumenetluse keel: inglise
   
      Pooled
   
   
      Apellatsioonkaebuse esitaja: Euroopa Komisjon (esindajad: C. Docksey ja P. Aalto)
   
      Apellatsioonkaebuse esitaja toetuseks menetlusse astujad: Suurbritannia ja Põhja-Iiri Ühendkuningriik (esindajad: E. Jenkinson ja V. Jackson, keda abistas barrister J. Coppel), Euroopa Liidu Nõukogu (esindajad: B. Driessen ja C. Fekete)
   
      Teised menetlusosalised: The Bavarian Lager Co. Ltd (esindajad: solicitor J. Webber ja solicitor M. Readings), Euroopa andmekaitseinspektor (esindajad: H. Hijmans, A. Scirocco ja H. Kranenborg)
   
      Vastustaja toetuseks menetlusse astujad: Taani Kuningriik (esindaja: B. Weis Fogh), Soome Vabariik (esindaja: J. Heliskosk), Rootsi Kuningriik (esindaja: K. Petkovska)
   
      Ese
   
   Apellatsioonkaebus, mis on esitatud Euroopa Ühenduste Esimese Astme Kohtu (kolmas koda) 8. novembri 2007. aasta otsuse peale kohtuasjas T-194/04: Bavarian Lager vs. komisjon, millega tühistati komisjoni 18. märtsi 2004. aasta jätta rahuldamata Bavarian Laegri taotlus tutvuda koosoleku protokolliga, mis koostati liikmesriigi kohustuste rikkumise menetluses, mis käsitles teistest liikmesriikidest pärit õlle müümisele Ühendkuningriigi alkohoolse jaemüügi kohtades kohaldatavaid õigusnorme — Euroopa Parlamendi ja nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331) artikli 4 lõike 1 punkti b tõlgendamine.
   
      Resolutsioon
   
   
               1.
            
            
               Tühistada Euroopa Ühenduste Esimese Astme Kohtu 8. novembri 2007. aasta otsus kohtuasjas T-194/04: Bavarian Lager vs. komisjon osas, milles see tühistab komisjoni 18. märtsi 2004. aasta otsuse, millega jäeti rahuldamata taotlus tutvuda 11. oktoobri 1996. aasta koosoleku protokolli täisversiooniga, mis sisaldab kõiki nimesid, ja osas, milles see mõistab Euroopa Komisjonilt välja The Bavarian Lager Co. Ltd kohtukulud.
            
         
               2.
            
            
               Jätta rahuldamata The Bavarian Lager Co. Ltd hagi komisjoni 18. märtsi 2004. aasta otsuse peale jätta rahuldamata taotlus tutvuda 11. oktoobri 1996. aasta koosoleku protokolli täisversiooniga, mis sisaldab kõiki nimesid.
            
         
               3.
            
            
               Mõista The Bavarian Lager Co. Ltd-lt välja Euroopa Komisjoni poolt nii apellatsioonimenetluses kui ka esimeses kohtuastmes kantud kohtukulud.
            
         
               4.
            
            
               Taani Kuningriik, Soome Vabariik, Rootsi Kuningriik, Suurbritannia ja Põhja-Iiri Ühendkuningriik, Euroopa Liidu Nõukogu ja Euroopa andmekaitseinspektor kannavad ise oma kohtukulud.
            
         
      (1)  ELT C 79, 29.3.2008.